જયપુરઃ ક્રિકેટના રાજકારણના મોટા ખેલાડીઓમાંના એક લલિત મોદી હવે એક નવી ચાલ ચાલવાની તૈયારીમાં છે. આઇપીએલના ભૂતપૂર્વ કમિશનર લલિત મોદીએ રાજસ્થાન ક્રિકેટ એસોસિયેશનનું અધ્યક્ષપદ છોડી દેવાની તૈયારી કરી લીધી છે. સૂત્રોના જણાવ્યા અનુસાર તેઓ આ પદ પર પોતાની જગ્યાએ પુત્ર રુચિર મોદીને બેસાડવા ઇચ્છે છે. લલિત મોદીએ એવા સમયે આ નિર્ણય કર્યો છે, જ્યારે સુપ્રીમ કોર્ટે ક્રિકેટ વહીવટકર્તાઓ માટે ૭૦ વર્ષની વયમર્યાદા નિર્ધારિત કરી છે.